Psalam (Šarić) 122.
Postupna pjesma od Davida.

1Obradovah se, kad mi rekoše: "Idemo u kuću Gospodnju!" 

2Evo već stoje noge naše na vratima tvojim Jerusaleme! 

3Jerusaleme, ti si sagrađen kao grad, gdje se svi sastaju! 

4Plemena putuju tamo, plemena Gospodnja; Izraelu je zakon, da slave ime Gospodnje. 

5Jer tamo stoje prijestolji sudski, prijestolji kuće Davidove. 

6Želite mir Jerusalemu, spasenje onima, koji te ljube! 

7Neka mir vlada u zidinama tvojim, pokoj u palačama tvojim! 

8Zbog braće svoje reci ću ti, radi rođaka svojih: Mir s tobom! 

9Zbog kuće Gospoda, Boga našega, molim za blagoslov tebi. 

Psalmi (Šarić)